cyanic-selkie/wikianc huggingface dataset:
பெருங்கடல்
மீன்பிடி தொழில்
கடலியல் வல்லுநர்கள் 15,300 வகையான மீன்கள் பெருங்கடளில் உள்ளது எனவும். அதில் பெரும்பாலும் உணவுக்காக  பயன்படுத்தப்படுகின்றன என்வும் கூறுகின்றனர். மீன் புரதச்சத்து அபரீதமாக உள்ள உணவு ஆகும். மீன்பிடி தொழில்கள் மில்லியன் கணக்கான மக்களுக்கு  உணவும் வேலையும் கொடுக்கின்றது. இன்று, வழக்கமாக கடல் மீன்பிடி மூலம், கடலோர மக்களுக்கு தேவையான கலோரிகளில் சுமார் 2% கடல் மீன்கலே வழங்குகிறது. துனா, நெத்தலி, மற்றும், போலாக், ஃப்ளவண்டா மற்றும் குறுகு ஆகியவை கடலின் மேற்பரப்பில் பிடிபடும் மீன்களாகும்.ஒரு மில்லியன் டன் கடல் மீன்கள் வட பசிபிக் மற்றும் வட அட்லாண்டிக் கடல் பகுதிகளில் ஒவ்வொரு ஆண்டும் அகப்படுகின்றன.பொதுவாக பிடிபடும்  பத்து மீன்களில் கிட்டத்தட்ட எட்டு மீன்கள் மனிதர்களுக்கு உணவாக உண்ணப்படுகிறது. மற்ற மீன்கள் உரம், பசை, மற்றும் பிற விலங்குகளுக்கு உணவாக பயன்படுத்தப்படுகின்றன.
பெருங்கடலின் வெப்பம்
கடல் பகுதியில் வெப்பம் வேறுபடும். இரண்டு விதங்களாக வெப்பம் வேறுபடும் ஒன்று செங்குத்தாக (மேலிருந்து கீழாக) மற்றும் கிடைமட்டமாக மாறும். நிலநடுக்கோடு பகுதியில் கடல் சூடாக இருக்கும், முனையில்(போல்) மிகவும் குளிர்ந்த நீராகவும்,  பனிப்பாறைகளாகவும், இருக்கும். நீர், நிலத்தை காட்டிலும் மெதுவாக வெப்பம் மற்றும் குளுமையாடைகிறது. எனவே கடலின் பருவசூழல் நிலத்தைக்காட்டிலும் மாறுபடும்.
மேலும் கடலின் வெப்பம் ஒரே இடத்திலும் மூன்று விதமாக மாறும். அதாவது மேற்பரப்பில் ஒரு வெப்பமும், 2000 அடிக்கு மேல் ஒரு வெப்பமும், அடிப்பகுதியில் ஒரு வெப்பமும் உணரப்படும். இதை வெப்ப கலப்பு அடுக்குகள் என்பர்.
பெருங்கடலின் அடிபகுதிகளில் வெளிச்சம் இல்லாமல் கருப்பாக இருக்கும்.ஏனெனில் கடல் நீரில் உள்ள உப்புக்கள் ஒளியை சிதறச்செய்துவிடும்.
வெளி இணைப்புகள்
பகுப்பு:கடலியல் பகுப்பு:காணொளிக் கோப்பு உள்ள கட்டுரைகள்
எம்பசிஸ்
எம்பசிஸ் என்பது தகவல் தொழில்னுட்பத் துறையைச் சார்ந்த நிறுவனம். இது ஹெவ்லட்-பேக்கர்ட் நிறுவனத்திற்குச் சொந்தமானது. எம்பசிஸ் மென்பொருள் தொடர்பான பல்வேறு சேவைகளை வழங்குகிறது. இந்தியாவின் முன்னணி நிறுவனங்களில் இதுவும் ஒன்று. இது 19 நாடுகளில் 30 கிளைகளைக் கொண்டுள்ளது. இந்தியாவில் சென்னை, பாண்டிச்சேரி, பெங்களூர், புனே, மும்பை, அகமதாபாத், புவனேசுவர், மங்களூர், இந்தூர், வடோதரா உள்ளிட்ட நகரங்களில் கிளைகள் உள்ளன. இதில் நாற்பதாயிரத்திற்கும் அதிகமானோர் பணி புரிகின்றனர். 2013 ஆம் ஆண்டு நவம்பர் மாதம் வரையில், இதன் நிகர லாபம் 190 கோடி ரூபாய் ஆகும்.
இணைப்புகள்
பகுப்பு:நிறுவனங்கள்
மாதகல்
மாதகல் யாழ்ப்பாண மாவட்டத்தின் வலிகாமப் பிரிவில், சண்டிலிப்பாய் பிரதேச செயலாளர் பிரிவில் உள்ள ஒரு ஊர் ஆகும். யாழ்ப்பாணக் குடாநாட்டின் வடக்குக் கரையோரமாக அமைந்துள்ள இவ்வூரின் வடக்கு எல்லையில் கடலும், கிழக்கு எல்லையில் மாரீசன்கூடல், பெரியவிளான் ஆகிய ஊர்களும், தெற்கில் பண்டத்தரிப்பும், மேற்கில் சில்லாலையும் உள்ளன. இவ்வூர் மாதகல் கிழக்கு, மாதகல் தெற்கு, மாதகல் மேற்கு என மூன்று கிராம அலுவலர் பிரிவுகளுக்குள் அடங்குகிறது.
இவற்றையும் பார்க்கவும்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
குற்றாலக் குறவஞ்சி
திருக்குற்றாலக் குறவஞ்சி தமிழ்ச் சிற்றிலக்கியங்களுள் ஒன்று. தமிழ்நாட்டின் தென்கோடியில் தென்காசிக்கு அருகில் அமைந்திருக்கும் குற்றாலம் எனும் ஊரின் சிறப்பைப் புகழ்ந்து அங்குள்ள ஈசரான குற்றாலநாதரைப் போற்றித் தெய்வக் காதல் பற்றிய கற்பனையை அமைத்துப் பாடப்பெற்ற நூல் ஆகும்.
நூலாசிரியர்
குறவஞ்சி நாடகம் என்று போற்றப்படும் இந்நூல் வடகரை அரசனான சின்னணஞ்சாத் தேவரின் அவைப்புலவராக விளங்கிய திரிகூடராசப்பக் கவிராயர் என்பவரால் இயற்றப்பட்டது. இவர் தென்காசிக்கு அருகில் உள்ள மேலகரம் ஊரைச் சார்ந்தவர் (இவர் திருவாவடுதுறை ஆதினத் தலைவராக விளங்கிய சுப்பிரமணிய தேசிகரின் சகோதரர் ஆவார் - இவரைத் தலைவராகக் கொண்டு நெஞ்சுவிடு தூது என்ற இலக்கிய படைப்பையும் மகாவித்வான் மீனாட்சி சுந்தரம்பிள்ளை படைத்துள்ளார் என்பது குறிப்பிடத்தக்கது). திருக்குற்றாலநாதாரின் முன்னிலையில் அரங்கேற்றப்பட்ட இந்நூல் அன்றைய மதுரை மன்னனான முத்துவிஜரங்க சொக்கநாத நாயக்கரின் பாராட்டையும் பரிசையும் பெற்றது.
கதை அமைப்பு
குறவஞ்சி நாடகத்திற்கென வரையறை செய்யப்பட்ட கதை அமைப்போடே இந்நூலும் விளங்குகிறது. குற்றாலநாதரின் திருவுலா எழுச்சியைக் குறித்து முன்னரே கட்டியங்காரன் கூறுகிறான். திருவுலா தொடங்குகிறது மூவர் தமிழும் நான்மறைகள் முழங்கக் குற்றலாநாதர் வீதியில் உலா வருகிறார். குற்றாலநாதாரின் திருவுலாவைக் காணப் பெண்கள் எழுந்து வருகின்றனர். அப்பொழுது பந்து ஆடிக்கொண்டிருந்த வசந்தவல்லி (கதைத்தலைவி) என்பவளும் திருவுலாக்காண வருகிறாள். தோழியின் வாயிலாக இறைவனைப் பற்றி அறிந்த வசந்தவல்லி இறைவன் மீது காதல்கொண்டு தோழியைத் தூதனுப்புகிறாள். இந்நிலையில் குறிசொல்லும் குறத்தி தெருவழியே வருகிறாள். தோழி அவளைக் குறிசொல்ல அழைத்தவுடன் குறப்பெண் தன்நாட்டு மலைவளமும் தொழில்வளமும் சிறப்பாக எடுத்துக் கூறுகிறாள். பின் வசந்தவல்லி கையைப் பார்த்து அவள் குற்றாலநாதர் காதல் கொண்டுள்ள செய்தியையும், (தலைவனின்) குற்றாலநாதரின் புகழ்பற்றியும் எடுத்துச்சொல்லி வசந்தவல்லியின் எண்ணம் நிறைவேறும் என்று குறி சொல்லிப் பரிசு பெறுகிறாள் குறத்தி தலைவி. அவள் கணவன் தலைவன் அவளைக் காணத் தேடிவருகிறான். குறத்தியைக் கண்ட தலைவன் குறத்தி நடந்ததைச் சொல்ல இருவரும் குற்றாலநாதரைப் பாடி இன்பம் அடைகின்றனர். இவ்வாறு கதை முடிகிறது.
நூலின் சிறப்புகள்
குறவஞ்சி நூல்களுள் பாராட்டுக்குரியதாக விளங்கி வருவதால் திரிகூடராசப்பக் கவிராயரின் இந்நூல் 'கவிதைக் கிரீடம்' என்று அழைக்கப்படுகிறது இன்றும் நாட்டிய நாடகமாக மேடைகளில் நடிக்கப்பட்டு வருவதும், இக்குற்றாலக் குறவஞ்சி ஆகும். திரிகூடராசப்பக்கவிராயர் குற்றாலத்தின் மீது தலபுராணம், மாலை, சிலேடை, பிள்ளைத்தமிழ், யமகஅந்தாதி முதலிய நூல்களை இயற்றியிருந்தாலும் இன்று பலரும் விரும்பிப் படிப்பது அவருடைய குறவஞ்சி ஒன்றே. குற்றாலக்குறவஞ்சியானது இறைவன்மீது பாடப்பெற்றதால் திருக்குற்றலாக்குறவஞ்சி எனும் பெயர் பெற்றது. நாடகச்சுவை நிரம்பிய இந்நூல் சந்த (ஓசை) நயத்தோடு கூடிய பாடல்களையும் கற்பனை நயம் கொண்ட பாடல்களையும் நிரம்பப் பெற்றுள்ளது. சான்றாக வசந்தவல்லி பந்தாடும் பாங்கைப்பற்றி எடுத்துரைக்கும்,
செங்கையில் வண்டு கலின்கலின் என்று செயம் செயம் என்றாட இடை சங்கதம் என்று சிலம்பு புலம்பொடு தண்டை கலந்தாடஇரு கொங்கை கொடும்பகைவென்றனம் என்று குழைந்து குழைந்தாடமலர்ப் பைங்கொடி நங்கை வசந்த சவுந்தார் பந்து பயின்றனளே
என்ற பாடலைக் கூறலாம். இதைப்போல் சந்தநயம் கொண்ட இன்னும் பலபாடல்கள் இந்நூலாசிரியரால் இயற்றப்பட்டுள்ளன.
குற்றாலக் குறவஞ்சியில் தமிழகத்தின் காட்டு விலங்குகளைப் பற்றியும் செடியினங்களைப் பற்றியும் மிகப்பல குறிப்புகள் இடம் பெற்றுள்ளன.
நூலின் காலம்
கொல்லம் ஆண்டு 887-இல் பாண்டிய அரசன் குற்றாலநாதரின் சித்திரசபைக்கு ஓடு வேய்ந்த செய்தியைச் சின்னணஞ் சாத்தேவன் என்பவன் செப்பேடு செய்து செய்திருக்கிறான், என்று இந்த நூலிலுள்ள பாடல் ஒன்று குறிப்பிடுகிறது. கொல்லம் 824 + 887 = 1711-ஆம் ஆண்டினை இந்த நூல் குறிப்பிடுவதால் இந்த நூலின் காலம் 18-ஆம் நூற்றாண்டு எனத் தெரியவருகிறது.
மேற்கோள்கள்
பகுப்பு:குறவஞ்சிகள் பகுப்பு:சைவத் தமிழ் இலக்கியம் பகுப்பு:18 ஆம் நூற்றாண்டுத் தமிழ் நூல்கள்
வீரவநல்லூர் மேலமுத்தாரம்மன் கோயில்
வீரவநல்லூர் மேலமுத்தாரம்மன் கோயில் தமிழ்நாட்டில் திருநெல்வேலி மாவட்டம், வீரவநல்லூர் என்னும் ஊரில் அமைந்துள்ள அம்மன் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் முத்தாரம்மன், முப்பிடாதி, சந்தனமாரியம்மன் சன்னதிகளும், முத்து விநாயகர், பைரவர், சுப்பிரமணியர், வள்ளி தெய்வானை, கன்னி விநாயகர், பலிபீடம் உபசன்னதிகளும் உள்ளன. இக்கோயிலில் ஒரு கோபுரம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இரண்டு காலப் பூசைகள் நடக்கின்றன. ஆவணி மாதம் வருஷாபிஷேகம் முக்கிய திருவிழாவாக நடைபெறுகிறது. ஆவணி மாதம் விநாயகர் சதுர்த்தி திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள அம்மன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
அவ்லா உள் விளையாட்டு அரங்கம்
விளையாட்டரங்கம்
thumb|300x300px| அவ்லா உள்விளையாட்டரங்கத்தில் மிசோரம் கூட்டமைப்பின் கூடைப்பந்து விளையாட்டு மைதானத்தில் சுமார் 3,000 பார்வையாளர்கள் அமரும் திறன் உள்ளது. மைதானத்தின் முதல் தளத்தை கூடைப்பந்து மற்றும் இறகுப்பந்து போட்டிகளுக்குப் பயன்படுத்தலாம், அதே நேரத்தில் தரை தளத்தில் உடற்பயிற்சிக்கூடம் தற்காப்புக் கலைகள் மற்றும் மேசைப் பந்து விளையாட்டு வசதிகள் உள்ளன. மிசோரம் சிறப்பு கூட்டிணைவு எனப்படும் இந்தியாவின் முதல் தொழில்முறை கூடைப்பந்து கூட்டிணைவுப் போட்டிகள் இந்த மைதானத்தில் விளையாடப்படுகின்றன.
வரலாறு
2012 ஆம் ஆண்டு மார்ச்சு மாதம் இந்த விளையாட்டு அரங்கம் மிசோரம் உள்துறை அமைச்சர் பு ஆர் லால்சிர்லியானாவால் திறக்கப்பட்டது. இந்த அரங்கத்தின் கட்டுமானம் 2008 ஆம் ஆண்டு தொடங்கியது. வடகிழக்கு இந்திய விளையாட்டுப் போட்டிகளில் அவ்லா உள்ளரங்க அரங்கம் ஒன்றாகும்.
மேற்கோள்கள்
பகுப்பு:மிசோரம் பகுப்பு:அய்சால் மாவட்டம்
புதிய திருப்பங்கள்
புதிய திருப்பங்கள் (Pudhiya Tiruppangal) சாரதா ராமநாதன் இயக்கத்தில் 2019 ஆம் ஆண்டு வெளிவந்த இந்தியத் தமிழ்த் திரைப்படமாகும். சுரேஷ் பாலாஜி தயாரிப்பில் வித்தியாசாகர் இசை அமைப்பில் மது அம்பட் ஒளிப்பதிவில் வெளியானது. இப்படத்தின் கதையை சாரதா ராமநாதன் எழுதினார். நந்தா (நடிகர்), ஆண்ட்ரியா ஜெரெமையா, தரணி மற்றும் பலர் இந்தத் திரைப்படத்தில் நடித்துள்ளனர்.
நடிகர்கள்
நந்தா (நடிகர்) - ஆதித்யா, ஆண்ட்ரியா ஜெரெமையா - மல்லிகா, சுர்வீன் சாவ்லா - அனுபமா, மகேஷ் - மஹாதேவ், ஆர்.ஜெ. விக்னேஷ் - கரீம் மாலிக்/போப்/அருணாச்சலம் வாத்தியார், தரணி - 13 வயது சிறுமி.
தயாரிப்பு
இந்தப் படம் திருப்பங்கள் என்று துவக்கத்தில் பெயிரிடப்பட்டாலும் புதிய திருப்பங்கள் என்று பெயர் மாற்றப்பட்டது. ஆண்ட்ரியா ஜெரெமையா ஒரு விலைமகள் கதாபாத்திரத்திலும், சாரதா ஒரு பத்திரிக்கையாளர் கதாப்பாத்திரத்திலும் இப்படத்தில் நடிப்பார்கள் என்று அறிக்கைகள் தெரிவித்தன. சுர்வீன் சாவ்லா மற்றும் தரணி ஆகிய இருவருக்கும் இது முதல் தமிழ்ப் படம் ஆகும். சிருங்காரம் என்ற திரைப்படத்தின் மூலமாக தேசிய விருது பெற்ற ஒளிப்பதிவாளர் மது இந்தப் படத்திற்கும் ஒளிப்பதிவு செய்ய ஒப்பந்தமானார். மேலும் வித்தியாசாகர் இசை அமைக்க ஒப்புக் கொண்டார். படத்தொகுப்பாளர் ராஜலட்சுமியை இயக்குனர் இப்படம் மூலம் அறிமுகம் செய்தார்.
கதைச்சுருக்கம்
ஆதித்யா, மல்லிகா மற்றும் அனுபமா ஆகிய மூவரும் ஒரு சமயத்தில் சந்திக்க நேரிடுகிறது. பின்னர், 13 வயதான தரணி கடத்தப்படுகிறாள். இறுதியில், தரணி எவ்வாறு காப்பாற்றப்பட்டாள் என்பதே மீதிக் கதையாகும்.
இசை
இப்படத்தின் பின்னணி மற்றும் பாடல் இசையை அமைத்தது வித்தியாசாகர் ஆவார். நா. முத்துக்குமார் மற்றும் பிக் நிக் ஆகியோர் பாடல்களின் வரிகளை எழுதினர். ஐந்து பாடல்கள் கொண்ட தொகுப்பு நேர்மறையான விமர்சனத்தை பெற்றது.
பாடல்களின் பட்டியல்:
ஆத்திப்பாக்கம் ஊராட்சி
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
மேற்கோள்கள்
பகுப்பு:விழுப்புரம் மாவட்ட ஊராட்சிகள் பகுப்பு:த. இ. க. ஊராட்சித் திட்டம்
முசுலிம் மிண்டனாவோ தன்னாட்சிப் பகுதி
முசுலிம் மின்டனவு தன்னாட்சிப் பகுதி  (Autonomous Region in Muslim Mindanao (பிலிப்பினோ:Nagsasariling Rehiyon ng Muslim sa Mindanaw) என்பது பிலிப்பீன்சின் 17 பிராந்தியங்களுள் ஒன்றாகும். இது ஏ.ஆர்.எம்.எம் என்பது இதன் அடையாளப் பெயராகும். மின்டனவு தீவுக்கூட்டத்தில் இது அமைந்துள்ளது. இது ஐந்து மாகாணங்களைக் கொண்டுள்ளது. இப்பிராந்தியம் மட்டுமே தனக்கென ஒரு அரசாங்கத்தைக் கொண்டுள்ளது. இதன் பிராந்தியத் தலைநகரம் கொடபடோ நகரம் ஆகும்.
வெளி இணைப்புக்கள்
பகுப்பு:பிலிப்பீன்சின் பிராந்தியங்கள்
கிரிகோரி பெரல்மான்
thumb|கிரிகோரி பெரல்மான்
கிரிகோரி பெரல்மான் (பிறப்பு: சூன் 13, 1966) முன்னிருந்த லெனின்கிராட், சோவியத் ஒன்றியம்) (தற்போதைய செயிண்ட் பீட்டர்ஸ்பர்க், ரஷ்யா) இல் பிறந்த கணிதவியலாளர். இவர் சில சமயம் கிரிஷா பெரல்மான் என்றும் அழைக்கப்படுகிறார். இவர், Riemannian geometry மற்றும் geometric topology ஆகியவற்றில் கணிசமான பங்களித்துள்ளார். கிரிகோரி பெரல்மான் கணிதத்தில் மிக முக்கியமாகக் கருதப்படும் நூறாண்டுகளுக்குமேல் தீர்க்கவியலாததாக இருந்த போன்காரெ யூகமுடிபு (Poincare Conjecture) க்கு தீர்வுகண்டவர் என போற்றப்படுகிறார். இதற்காக இவருக்கு கணித உலகில் மிகவும் போற்றப்படுகிற ஃபீல்ட்ஸ் மெடல் அளிக்கப்படுவதாக 2006 இல் அறிவிக்கப்பட்டது. ஆனால் அதைப்பெற இவர் மறுத்துவிட்டார்.
வெளி இணைப்பு
பகுப்பு:1966 பிறப்புகள் பகுப்பு:வாழும் நபர்கள் பகுப்பு:உருசியக் கணிதவியலாளர்கள் பகுப்பு:சோவியத் கணிதவியலாளர்கள் பகுப்பு:ஃபீல்டுசு பதக்க வெற்றியாளர்கள்
டேவிட் ஆபிசர்
டேவிட் லெசுலி ஆபிசர் (David Leslie Officer) நியூசிலாந்து நாட்டைச் சேர்ந்த ஒரு கரிம வேதியியலாளர் மற்றும் பொருளறிவியல் விஞ்ஞானியாவார். பேராசிரியர் பிரையன் ஆல்டனின் வழிகாட்டுதலின் பேரில் 1982 ஆம் ஆண்டு வெலிங்டன் பல்கலைக்கழகத்தில் இளங்கலை அறிவியல் மற்றும் முனைவர் பட்டங்களை ஆபிசர் முடித்தார். ஆத்திரேலிய தேசியப் பல்கலைக்கழகத்தில் முனைவர் பட்டமேற்படிப்பும், ஐரோப்பாவின் பழைமை வாய்ந்த பல்கலைக்கழகங்களில் ஒன்றும் செருமனியின்  மிகப்பெரிய பல்கலைக்கழகமுமான  கோலோன் பல்கலைக்கழகத்தில் அலெக்சாண்டர் வான் அம்போல்டு ஆராய்ச்சி உறுப்பினராகவும் ஆய்வுகளை முடித்துக் கொண்டு ஆபிசர் நியூசிலாந்திற்கு திரும்பினார். நியூசிலாந்தின் மாசே பல்கலைக்கழகத்தில் முதன் முதலாக 1986 ஆம் ஆண்டு கற்பித்தல் பணிக்காக சேர்ந்து படிப்படியாக முழுமையாகப் பேராசிரியர் பதவிக்கு உயர்ந்தார். 2005 ஆம் ஆண்டு ஆபிசர் நியூசிலாந்து வேதியியல் நிறுவனத்தின் உறுப்பினராக நியமிக்கப்பட்டார். பின்னர் மேம்பட்ட பொருளறிவியல் மற்றும் நானோ தொழில் நுட்பத்திற்கான இதே நாட்டிலுள்ள மேக்தியார்மிட் நிறுவனத்திற்கு மாறினார். ஆபிசர் தற்போது ஆத்திரேலியாவின் வல்லன்கொங்கு பல்கலைக்கழகத்தில் நுண்ணறிவு பலபடி ஆராய்ச்சி நிறுவனம் மற்றும் வேதியியல் துறையில் ஒரு பேராசிரியராக பட்டியலிடப்பட்டுள்ளார்.
ஆராய்ச்சி ஆர்வங்கள்
•ஒளிமின்னழுத்த மற்றும் மூலக்கூறு சாதனங்களுக்கான போர்பிரைன்கள் எனப்படும் வெண்சிவப்பு பாறை வகைகளின் தொகுப்பு மற்றும் பயன்பாடு.
•சாய-உணர்திறன் கொண்ட சூரிய மின்கலங்களின் வளர்ச்சி.
•ஒளிமின்னழுத்த செல்கள், மின்கலன்கள் முனைப்பிகள் மற்றும் உணரிகளுக்கான செயல்பாட்டு பல்தயோபீன்களின் வளர்ச்சி மற்றும் பயன்பாடு.
•கார்பன் நானோகுழாய்களின் செயல்பாடு
மேற்கோள்கள்
பகுப்பு:வாழும் நபர்கள் பகுப்பு:நியூசிலாந்து வேதியியலாளர்கள்
மத்தியா (திருத்தூதர்)
புனித மத்தியா (எபிரேய மொழியில் ஒலிப்பு மத்தியாது) (இறப்பு. 80), என்பவர் அப்போஸ்தலர் பணிகளின் படி, யூதாசின் இடத்தை நிரப்ப திருத்தூதர்களால் தேர்வு செய்யப்பட்டவர். இவரின் தேர்வு இயேசுவால் நேரடியாக நடக்காததாலும், தூய ஆவியின் வருகைக்கு முன்பே நிகழ்ந்ததாலும் முக்கியத்துவம் பெறுகின்றது.
வரலாறு
ஒத்தமை நற்செய்தி நூல்களில் உள்ள இயேசுவின் சீடர்களின் பட்டியலில் மத்தியாவின் பெயர் இல்லை. திருத்தூதர் பணிகள், முதலாம் அதிகாரத்தின் படி, இயேசுவின் விண்ணேற்பை அடுத்து ஒருநாள், ஏறக்குறைய நூற்றிருபது பேர் ஒரே இடத்தில் கூடியிருக்கும்போது யூதாசுவின் இடத்தை நிரப்ப இருவரை அங்கிருந்தவர்கள் முன்னிருத்தினார்கள். ஒருவர் யோசேப்பு என்னும் பெயர் கொண்ட பர்சபா மற்றவர் மத்தியா. இறைவனிடம் வேண்டிக்கொண்டப்பின் அவர்கள் சீட்டு குலுக்கினார்கள். சீட்டு மத்தியா பெயருக்கு விழவே அவர் பதினொரு திருத்தூதர்களோடும் சேர்த்துக்கொள்ளப்பட்டார். இச்செய்தியினைத்தவிர விவிலியத் திருமுறையில் இவரைப்பற்றி வேறெதுவும் இல்லை.
மரிக்குண்டு ஊராட்சி
மரிக்குண்டு ஊராட்சி (Marikundu Gram Panchayat), தமிழ்நாட்டின் தேனி மாவட்டத்தில் உள்ள ஆண்டிபட்டி வட்டாரத்தில் அமைந்துள்ளது. இந்த ஊராட்சி, ஆண்டிபட்டி சட்டமன்றத் தொகுதிக்கும் தேனி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 15831 ஆகும். இவர்களில் பெண்கள் 8291 பேரும் ஆண்கள் 7540 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தேனி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
இருபீனைல்மெத்தேன்
இருபீனைல்மெத்தேன் (Diphenylmethane) என்பது (C6H5)2CH2 என்ற மூலக்கூற்று வாய்ப்பாடு கொண்ட கரிம வேதியியல் சேர்மமாகும். இச்சேர்மத்தில் மீத்தேன் ஒரு பகுதிப்பொருளாக உள்ளது. மீத்தேனில் உள்ள இரண்டு ஐதரசன் அணுக்கள் இரண்டு பீனைல் குழுக்களால் இடப்பெயர்ச்சி செய்யப்பட்டுள்ளன. கரிம வேதியியலில் இருபீனைல்மெத்தேன் ஒரு பொதுவான மூலக்கூற்று கட்டமைப்பை உருவாக்குகிறது. இருபீனைல்மெத்தில் குழு பென்சைதரில் என்றும் அறியப்படுகிறது.
அலுமினியம் முக்குளோரைடு போன்ற இலூயிக் அமிலம் முன்னிலையில் பென்சைல் குளோரைடுடன் பென்சீன் சேர்த்து பிரைடல் கிராப்ட்சு ஆல்கைலேற்ற வினை மூலம் இருபீனைல்மெத்தேன் தயாரிக்கப்படுகிறது
மேற்கோள்கள்
பகுப்பு:நீரகக்கரிமங்கள் பகுப்பு:அரோமாட்டிக் நீரகக்கரிமங்கள் பகுப்பு:பென்சைல் சேர்மங்கள்
கொளப்பாக்கம்
கொளப்பாக்கம் என்பது இந்தியா தீபகற்பத்தில் தமிழ்நாடு மாநிலத்தின் காஞ்சிபுரம் மாவட்டத்திலுள்ள ஒரு புறநகர்ப் பகுதியாகும்.
கடல் மட்டத்திலிருந்து சுமார் 42 மீட்டர் உயரத்தில் அமைந்துள்ள கொளப்பாக்கம் பகுதியின் புவியியல் ஆள்கூறுகள், 13.0101°N, 80.1492°W ஆகும். போரூர், பம்மல், அனகாபுத்தூர், முகலிவாக்கம், மௌலிவாக்கம், மதனந்தபுரம், கெருகம்பாக்கம், கோவூர் மற்றும் மீனம்பாக்கம் ஆகியவை கொளப்பாக்கம் பகுதிக்கு அருகிலுள்ள முக்கிய புறநகர்ப் பகுதிகளாகும்.
மேற்கோள்கள்
பகுப்பு:காஞ்சிபுரம் மாவட்டத்தில் உள்ள கிராமங்கள்
நேர்ம-வரைவு அணி
நேரியல் இயற்கணிதத்தில் M என்ற சமச்சீர், n × n மெய்யெண் அணியானது, n மெய்யெண் உறுப்புகள் கொண்ட ஒவ்வொரு பூச்சியமற்ற நிரல் திசையன் z க்கும் திசையிலி இன் மதிப்பை நேர்மமாகக் கொண்டிருந்தால் அது ஒரு நேர்ம வரைவு அணி (positive definite) எனப்படும். இங்கு என்பது z இன் இடமாற்று அணியாகும்.
மேலும் பொதுமைப்படுத்த, n × n ஹெர்மைட் அணி M ஆனது ஒரு நேர்ம வரைவு அணியாக இருக்கவேண்டுமானால், n சிக்கலெண்கள் கொண்ட அனைத்து பூச்சியமற்ற நிரல் திசையன் z களுக்கும் z^{*}Mz எனும் திசையிலியின் மதிப்பு நேர்ம மெய்யெண்ணாக இருக்க வேண்டும். இங்கு z^{*} என்பது z இன் இணையிய இடமாற்று அணியைக் குறிக்கிறது.
இதைபோலவே எதிர்ம-வரைவு, நேர்ம அரை-வரைவு, எதிர்ம அரை-வரைவு ஆகிய மூன்றும் வரையறுக்கப்படுகின்றன. நேர்ம அரை-வரைவு, எதிர்ம அரை-வரைவு அணிகளுக்கு பூச்சியங்கள் அனுமதிக்கப்படுகின்றன. அதாவது எதிர்ம-வரைவு, நேர்ம அரை-வரைவு, எதிர்ம அரை-வரைவு அணிகளாக இருப்பதற்கு, அல்லது z^{*}Mz இன் மதிப்பு முறையே எதிர்மமாக, எதிர்மமற்றதாக, நேர்மமற்றதாக இருக்கவேண்டும். சில கணித நூலாசிரியர்கள் சமச்சீரற்ற மெய்யெண் அணிகளுக்கும் ஹெர்மைட் அணியாக இல்லாத சிக்கலெண் அணிகளுக்கும் நேர்ம வரைவணி கருத்துருவை நீட்டித்துள்ளனர்.
எடுத்துக்காட்டுகள்
z ஒரு பூச்சியமற்ற நிரலணி எனில்,
எதிர்ம-வரைவு, அரை-வரைவு, வரைவற்ற அணி
ஒரு ஹெர்மைட் அணியின் ஐகென் மதிப்பு எதிர்மமாக, நேர்மமற்றதாக, எதிர்மமற்றதாக இருந்தால், இருந்தால் மட்டுமே, அவ்வணி முறையே எதிர்ம-வரைவு, எதிர்ம-அரைவரைவு, நேர்ம-அரைவரைவு அணியாக இருக்கும்.
எதிர்ம-வரைவு
n × n ஹெர்மைட் அணி M எதிர்ம-வரைவு எனில்:
ஒரு அணியின் k- ஆவது வரிசை தலைமை முதன்மைச் சிற்றணியானது (leading principal minor) k ஒற்றையாக இருக்கும்போது எதிர்மமாகவும், k இரட்டையாக இருக்கும்போது நேர்மமாகவும் இருந்தால் அந்த அணியானது எதிர்ம-வரைவு அணியாக இருக்கும்.
நேர்ம-அரைவரைவு
M ஒரு நேர்ம-அரைவரைவு அணி (எதிர்மமற்ற வரைவு) எனில்:
இருந்தால், இருந்தால் மட்டுமே, அந்த அணி ஒரு நேர்ம அரைவரைவு அணியாக இருக்கும்.
எதிர்ம-அரைவரைவு
M ஒரு எதிர்ம அரைவரைவு அணி எனில்,
வரைவற்றது
நேர்ம வரைவு அணியாகவோ, எதிர்ம வரைவு, நேர்ம அரைவரைவு, எதிர்ம வரைவு, எதிர்ம அரைவரைவு ஆகிய எதுவொன்றாகவும் இல்லாத ஒரு ஹெர்மைட் அணியானது வரைவற்ற அணி எனப்படும். நேர்ம மற்றும் எதிர்ம ஐகென்மதிப்புகளைக் கொண்டவையாகவும் வரைவற்ற அணிகள் வரையறுக்கப்படுகின்றன.
வெளியிணைப்புகள்
பகுப்பு:அணிகள்
கலிக்கநாயக்கன்பட்டி
கலிக்கநாயக்கன்பட்டி (KALICKKANAICKENPATTI) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டம், பழனி வட்டம், பழனி ஊராட்சி ஒன்றியத்தில் இருக்கும் ஒரு வருவாய்க் கிராமம்(ஊர்). பழனி வருவாய் வட்டத்தின் முப்பத்தொன்றாவது எண் கொண்ட வருவாய் கிராமம் (கிராம எண்:31) ஆகும்.
மக்கள் வகைப்பாடு
இந்திய 2001 மக்கள் தொகை கணக்கெடுப்பின்படி, கலிக்கநாயக்கன்பட்டி கிராமத்தில் 346 வீடுகள் உள்ளது. இக்கிராமத்தில் 1312 பேர் வசிக்கின்றார்கள். பாலின விகிதம் 50.27 %. இதில் 658 பேர் ஆண்கள்; 654 பேர் பெண்கள். இக்கிராமத்தில் ஆரம்பப் பள்ளி 1 மட்டும் உள்ளது.
முக்கிய பயிர்
அதிக மேட்டுப் பகுதியானதால் புன்செய்ப் பயிர்களான சோளம், கம்பு, ஆகியவையும், மக்காச்சோளமும் அதிகமாக பயிரிடப்படுகிறது.
அடிக்குறிப்பு
பகுப்பு:திண்டுக்கல் மாவட்டத்தில் உள்ள கிராமங்கள்
கோ. தளபதி
'''கோ. தளபதி' (G. Thalapathi'') ஓர் இந்திய அரசியல்வாதியும், தமிழ்நாட்டின் சட்டமன்ற உறுப்பினரும் ஆவார். இவர் 1996 ஆம் ஆண்டு நடந்த சட்டமன்றத் தேர்தலில், சேடப்பட்டி தொகுதியிலிருந்து, திராவிட முன்னேற்றக் கழக (தி.மு.க) வேட்பாளராகப் போட்டியிட்டு, தமிழக சட்டமன்றத்திற்குத் தேர்ந்தெடுக்கப்பட்டார். 2021 ஆம் ஆண்டில் நடைபெற்ற சட்டமன்றத் தேர்தலில் மதுரை (வடக்கு) தொகுதியில் இருந்து திமுக சார்பில் சட்டமன்ற உறுப்பினரானார்.
மேற்கோள்கள்
பகுப்பு:இருபதாம் நூற்றாண்டு இந்திய அரசியல்வாதிகள் பகுப்பு:திராவிட முன்னேற்றக் கழக அரசியல்வாதிகள் பகுப்பு:வாழும் நபர்கள் பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:11 ஆவது தமிழ்நாடு சட்டமன்ற உறுப்பினர்கள் பகுப்பு:தமிழக அரசியல்வாதிகள் பகுப்பு:16 ஆவது தமிழ்நாடு சட்டமன்ற உறுப்பினர்கள் பகுப்பு:மதுரை அரசியல்வாதிகள்
2013 சப்ராமரி வன தொடருந்து விபத்து
மேற்கு வங்காளத்தின் ஜல்பைகுரி மாவட்டம், சப்ராமரி வனவிலங்கு சரணாலயத்தின் கிழக்குப் பகுதியில் 2013 சப்ரமரி வன தொடருந்து விபத்து நவம்பர் 13 அன்று நிகழ்ந்தது.
இந்த விபத்தில் 17 இந்திய யானைகள் கொல்லப்பட்டன அல்லது காயமடைந்தன. இது சமீபத்திய வரலாற்றில் மிக மோசமானதாக விவரிக்கப்பட்டுள்ளது.
பின்னணி
இந்தியா முழுவதிலும் உள்ள காட்டு யானைகளின் எண்ணிக்கை சுமார் 26,000 என்று கருதப்படுகிறது. இதில் 2007ஆம் ஆண்டில் சுமார் 20 யானைகள் கொல்லப்பட்டதாக இந்திய வனவிலங்கு பாதுகாப்பு சங்கம் தெரிவித்துள்ளது. 2013ஆம் ஆண்டில், சப்ரமாரி பாதையில் குறிப்பாக நவம்பர் 13 விபத்தில் 17 யானைகள் கொல்லப்பட்டது.
இந்தியா முழுவதிலும் உள்ள காட்டு யானைகளின் எண்ணிக்கை சுமார் 26,000 என்று கருதப்படுகிறது.
விபத்து
2013ஆம் ஆண்டு நவம்பர் 13 அன்று மாலை 05.40 மணியளவில் அசாமை நோக்கி பயணிகள் தொடருந்து ஒன்று சப்ராமரி வனத்தின் வழியாகச் சென்றுகொண்டிருந்தது. 19709 எனும் எண் கொண்ட இந்த தொடருந்து ஜெய்ப்பூர்-காமக்யா கவி குரு விரைவு வண்டியாகும். இது சுமார் மணிக்கு 80 கிலோ மீட்டர் வேகத்தில் ஜல்டாக்கா ஆற்றுப் பாலத்தினை நெருங்கிய போது சுமார் 40 முதல் 50 யானைகள் அடங்கிய மந்தையின் மீது மோதியது. இதில் சம்பவ இடத்தில் 5 பெரிய யானைகளும் இரண்டு குட்டிகளும் கொல்லப்பட்டன. 10க்கும் மேற்பட்ட யானைகள் காயமுற்றன.
இந்த விபத்தில் தப்பி ஒட்டிய யானைகள் சிறிது நேரம் கழித்து விபத்து நடந்த இடத்திற்குத் திரும்பி வந்தன. பின்னர் இந்த யானைகளை அதிகாரிகள் விரட்டியடித்தனர்.
பின்விளைவு
தி நியூயார்க் டைம்ஸ் நடத்திய ஜல்பைகுரி பகுதி வன அதிகாரி பித்யுத் சர்க்காரின் தொலைப்பேசி நேர்காணலின் படி, "ஒரு பெண் யானையின் கால் தொடருந்து மோதியதால் முறிந்து நிற்க முடியாமல், இருப்புப்பாதையின் கீழே உள்ள பள்ளத்தாக்கில் விழுந்தது. இப்பகுதியினை தூக்குகள் அல்லது சரக்குந்து போன்றவற்றால் அணுக இயலாத பகுதியாகும். எனவே கால்நடை மருத்துவர்கள் இப்பகுதிக்குச் சென்று சிகிச்சையினைத் தொடர்ந்தனர். இப்பகுதியில் சிறப்பு முகாம் ஒன்று அமைக்கப்பட்டது". யானையின் எச்சங்கள் பாலத்தின் கட்டமைப்பில் சிக்கியிருந்தன, ஆனால் அவற்றை அகற்றுவதற்கு முன்பாகவே அவை சிதைந்தன.
காயமடைந்த சில யானைகள் ஆபத்தான நிலையிலிருந்தன.
ஜல்பைகுரி எதிர்ப்பு
வனவிலங்கு சரணாலயம் வழியாகச் செல்லும் தொடருந்துகளுக்கு வேகக் கட்டுப்பாட்டைக் கோரும் போராட்டம் நவம்பர் 14 ஆம் தேதி ஜல்பைகுரியில் நடந்தது. மேற்கு வங்கத்தின் வனத்துறை மந்திரி ஹிட்டன் பர்மனின் தொடர்பில்லாத அறிக்கையில், இதேபோன்ற விளைவுக்கான உத்தியோக பூர்வ கோரிக்கைகள் கடந்த காலங்களில் ரயில்வே அதிகாரிகளால் புறக்கணிக்கப்பட்டன.
விளைவுகள்
இந்த விபத்து 168 கிலோ மீட்டர் நீளமும் புக்சா புலிகள் காப்பகம் வழியாக புது ஜல்பைகுரி செல்லும் அலிப்பூர்துவார் சாலையில் வனவிலங்கு பாதுகாப்பு தொடர்பான பேச்சு வார்த்தைக்கு முன்னெடுப்பு செய்தது. இமயமலை இயற்கை மற்றும் சாகச அமைப்பின் ஒருங்கிணைப்பாளரான அனிமேஷ் பாசு, தேசிய பாரம்பரிய விலங்கு அடிக்கடி தொடருந்துகளால் தாக்கப்படுவதும், அரசாங்கங்கள் இது குறித்து எவ்வித நடவடிக்கையும் எடுக்காதது குறித்தும், இந்திய ரயில்வே யானைக் கன்றை அதன் சின்னமாகப் பயன்படுத்தியதன் முரண்பாடு குறித்தும் வருத்தம் தெரிவித்தார்.
மின்வேலி அமைத்தல், எச்சரிக்கை விளக்கு, நகரும் உணர்விகள் நிறுவுதல் போன்ற தொழில்நுட்ப நடவடிக்கைகள் மூலம் இதுபோன்ற விளைவுகள் தடுக்க நடவடிக்கை எடுக்க வலியுறுத்தப்பட்டது.
விசாரணை
விபத்துக்கான காரணங்கள் குறித்து விசாரணையைத் அதிகாரிகள் மேற்கொண்டனர். விபத்திற்கான காரணமாக வேகம் இருக்கலாம் எனச் சந்தேகிக்கப்படுகிறது. இந்த தொடருந்து மணிக்கு 80 வேகத்தில் பயணித்துக் கொண்டிருந்தது எனவும் இது வழிகாட்டு வேக வரம்பான 40 கிமீ/மணியினை விட மிக அதிகமாகும்.
எதிர்வினை
இந்த விபத்து "யானை நடைபாதையாக ஒதுக்கப்பட்ட பகுதிக்கு வெளியே நடந்தது" என்றும், "வனவிலங்குகளைப் பாதுகாப்பது மாநில அரசின் பொறுப்பாகும் [ஏனெனில்] தொடருந்து நிர்வாக அதிகாரிகளால் முடியாது" என்று இந்திய இரயில்வே அமைச்சர் ஆதிர் ரஞ்சன் செளவுத்ரி தெரிவித்தார்.
மேற்கோள்கள்
பகுப்பு:2013 தொடருந்து விபத்துகள் பகுப்பு:இந்தியாவில் யானைகள் பகுப்பு:இந்தியாவில் தொடருந்து விபத்துகள்
முத்தாழ்வார்பட்டி ஊராட்சி
முத்தாழ்வார்பட்டி ஊராட்சி (Muththalvarpatti Gram Panchayat), தமிழ்நாட்டின் திருச்சிராப்பள்ளி மாவட்டத்தில் உள்ள மருங்காபுரி வட்டாரத்தில் அமைந்துள்ளது. இந்த ஊராட்சி, மணப்பாறை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3094 ஆகும். இவர்களில் பெண்கள் 1569 பேரும் ஆண்கள் 1525 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:திருச்சிராப்பள்ளி மாவட்ட ஊராட்சிகள் பகுப்பு:த. இ. க. ஊராட்சித் திட்டம்
2009 குஜராத் மக்களவை உறுப்பினர்கள்
2009 ஆம் ஆண்டு நடைபெற்ற இந்தியப் பாராளுமன்றத்தின் பதினைந்தாவது மக்களவைக்கு நடைபெற்ற தேர்தலில் குஜராத் மாநிலத்திலிருக்கும் 26 மக்களவைத் தொகுதிகளுக்கு உறுப்பினர்களாகத் தேர்வு செய்யப்பட்டவர்கள், அவர்கள் சார்ந்துள்ள கட்சி ஆகியவைகளைக் கொண்ட பட்டியல் இது.
கட்சி வாரியாக உறுப்பினர்கள்
இம்மாநிலத்தில் கட்சி வாரியாக உள்ள மக்களவை உறுப்பினர்கள் எண்ணிக்கை:
இவற்றையும் பார்க்க
பகுப்பு:இந்திய மக்களவை
லூ வின்சென்ட்
லூ வின்சென்ட் (பிறப்பு: நவம்பர் 11, 1978) நியூசிலாந்தின் முன்னாள் துடுப்பாட்ட வீரர் ஆவார். இவர் பொதுவாக துவக்க வீரராக களம் இறங்கினார். இவர் தேர்வுத் துடுப்பாட்டப் போட்டி, ஒருநாள் பன்னாட்டுத் துடுப்பாட்டம் மற்றும் இருபது -20 சர்வதேச துடுப்பாட்டத்தில் நியூசிலாந்தைப் பிரதிநிதித்துவப்படுத்தியுள்ளார், அத்துடன் நியூசிலாந்து உள்நாட்டு துடுப்பாட்டத்தில் ஆக்லாந்து துடுப்பாட்ட அணி வொர்செஸ்டர்ஷைர் மற்றும் லங்காஷயர் ஆகிய அணிகளிலும் இவர் உள்ளூர்ப் போட்டிகளில் விளையாடியுள்ளார். ஈசிபி 40, பங்களாதேஷ் பிரீமியர் லீக் மற்றும் சாம்பியன்ஸ் லீக் இருபது 20. இந்திய துடுப்பாட்ட லீக்கில் போட்டிகள் உட்பட பல தொழில்முறை துடுப்பாட்ட போட்டிகளில் இவர்  சூதாட்டப்புகாரில் ஈடுபட்டதாக எழுந்த குற்றச்சாட்டுகள் தொடர்பாக வின்சென்ட்டை சர்வதேச துடுப்பாட்ட கவுன்சிலின் ஊழல் தடுப்பு பிரிவு (ஏ.சி.எஸ்.யூ) விசாரித்து வருவதாக 2013 டிசம்பரில் தகவல் வெளியானது. 2014 ஜூன் மாதம், வங்காளதேச துடுப்பாட்ட வாரியம் இவர் குற்றவாளி எனக் கண்டறிந்து மூன்று ஆண்டுகள் தடைசெய்தது. 1 ஜூலை 2014 அன்று, சூதாட்டப் புகாரில் ஈடுபட்டதை ஒப்புக்கொண்டார். இங்கிலாந்து மற்றும் வேல்ஸ் துடுப்பாட்ட வாரியம் வின்சென்ட் அனைத்து வகையான துடுப்பாட்டடிலும் விளையாடுவதற்கு வாழ்நாள் தடை விதித்தது.
சர்வதேச போட்டிகள்
ஒரு வலது கை மட்டையாளரான இவர், 2001-02 ஆம் ஆண்டில் பெர்த்தில் ஆஸ்திரேலியாவுக்கு எதிரான தேர்வுத் துடுப்பாட்டப் போட்டியில் அறிமுகமானார். நியூசிலாந்து அணி முதல் ஆட்டப் பகுதியில்  534/9 ஓட்டங்கள் எடுத்து டிக்ளேர் செய்தது, இதில் நான்கு வீரர்கள் நூறு ஓட்டங்கள் அடித்தனர், ஆனால் வேறு யாரும் இரண்டுஇலக்க ஓட்டங்களை எட்டவில்லை, வின்சென்ட்  முதல் ஆட்டப்பகுதியில் 104 ரன்கள் எடுத்தார். இதைத் தொடர்ந்து இரண்டாவது ஆட்டபபகுதியில் 54 ஓட்டங்களைப் பெற்றார். 2005-06 ஆம் ஆண்டில், ஹராரேவில் ஜிம்பாப்வேக்கு எதிரான ஒருநாள் போட்டியில் வின்சென்ட் 172 ரன்கள் எடுத்தார், ஒருநாள் போட்டிகளில் நியூசிலாந்திற்கான அதிகபட்ச தனிநபர் ஓட்டங்கள் எடுத்து புதிய சாதனை படைத்தார், 1975 உலகக் கோப்பையில் கிழக்கு ஆபிரிக்காவுக்கு எதிரான போட்டியில் 120 பந்துகளில் 172 ஓட்டங்கள் எடுத்து இறுதிவரை ஆட்டமிழக்காமல் இருந்தார். இதன்மூலம் க்ளென் டர்னரின் சாதனையினை முறியடித்தார்.இதில் 16 நான்குகளும் ஒன்பது ஆறுகளும் அடங்கும்  காமன்வெல்த் வங்கி முத்தரப்புத் தொடரில் விளையாடுவதற்காக இவர் மீண்டும் அணியில் சேர்க்கப்படார். ஏனெனில் நாதன் அஸ்டல் இந்தத் தொடர் நடந்து கொண்டிருக்கும் வேளையில் திடீரென ஓய்வு பெற்றார். அதனால் அவருக்கு மாற்று வீரராக இவர் தேர்வானார். அந்தத் தொடரில் சிறப்பான ஆட்டத் திறனை வெளிப்படுத்திய இவர் தொடர்ச்சியாக ,மூன்று ஐம்பது ஓட்டங்களை எடுத்தார். சுழற்சி கொள்கையை அமல்படுத்தியதன் காரணமாக தேசிய அணியில் இருந்து நீக்கப்பட்ட பின்னர், வின்சென்ட் மனச்சோர்வுக் கோளாறால் அவதிப்பட்டார் இந்தியன் துடுப்பாட்ட லீக்கில் சண்டிகர் லயன்ஸ் அணியுடன் கையெழுத்திட்டதன் மூலம் இவர் அணியில் இருந்து நீக்கப்பட்டார். சில வர்ணனையாளர்கள் வின்சென்ட்டை நியாயமற்ற முறையில் நடத்தியது அவர் தேசிய அணியில் இருந்து நீக்குவதற்கு காரணமாக அமைந்தது என  அப்போதைய நியூசிலாந்து பயிற்சியாளர் ஜான் பிரேஸ்வெல் குறிப்பிட்டுள்ளார்.
சான்றுகள்
பகுப்பு:நியூசிலாந்து துடுப்பாட்ட வீரர்கள் பகுப்பு:1978 பிறப்புகள் பகுப்பு:வாழும் நபர்கள்
சென்னை வர்த்தக மையம்
அமைவிடம்
சென்னை வர்த்தகமையம் சென்னை வானூர்தி நிலையத்திலிருந்து சுமார் 10 கிலோ மீட்டர் தொலைவில், கிண்டி கத்திப்பாரா சந்திப்பிலிருந்து சுமார் 1.5 கிலோ மீட்டர் தொலைவில் நந்தம்பாக்கத்தில் பரங்கிமலை - பூந்தமல்லி சாலையில் அமைந்துள்ளது. அருகிலுள்ள தொடருந்து நிலையங்கள் கிண்டி மற்றும் பரங்கிமலை ஆகியனவாகும்.
மேற்கோள்கள்
பகுப்பு:சென்னைக் கட்டிடங்கள் பகுப்பு:சென்னை சுற்றுப் பகுதிகள் பகுப்பு:சென்னையின் பொருளாதாரம்
தி எலிபெண்ட் விசுபெரர்சு
தி எலிபெண்ட் விசுபெரர்சு (ஆங்கிலத்தில்:The Elephant Whisperers) என்பது ஆம் ஆண்டு வெளியான தமிழ் மொழி ஆவண குறும்படம் ஆகும். இப்படத்தை அறிமுக இயக்குநரான கார்த்திகி கோன்சால்வ்சு இயக்கியுள்ளார். மேலும் இக்குறும்படமானது இந்திய-அமெரிக்கர்களின் கூட்டுத் தயாரிப்பாகும். இந்த ஆவண குறும்படத்தில், தாய் யானையை இழந்த  ஆதரவற்றக் குட்டி யானைகளுக்கும் அதைப் பராமரிக்கும் பழங்குடி இனத் தம்பதியர்களான பொம்மன் மற்றும் பெல்லி ஆகியேர்களிடையே உருவாகும் பாசப் பிணைப்பைப் பற்றி விவரிக்கிறது. இத்திரைப்படமானது 2022 டிசம்பர் 8 ஆம் நாள் நெற்ஃபிளிக்சு மூலம் படம் வெளியானது. இது 95வது அகாதமி விருதுகளில் சிறந்த ஆவணக் குறும்படத்திற்கான அகாதமி விருதை மார்ச்சு 12, 2023 ஆம் ஆண்டு அன்று வென்றது. இந்த வகையில் அகாதமி விருதை வென்ற முதல் இந்திய ஆவண குறும்படமாக இது அமைந்துள்ளது.
வெளியிணைப்புகள்
பகுப்பு:ஆவணத் திரைப்படங்கள் பகுப்பு:தமிழ் ஆவணத் திரைப்படங்கள்
ஐஓஎஸ் 9
ஐஓஎஸ் 9 (iOS 9) ஆனது ஐஓஎஸ் 8 இன் தொடர்ச்சியாக ஆப்பிள் நிறுவனத்தால் வெளியிடப்பட்ட நகர்பேசி இயங்குதளமாகும். 2015 சூன் 8 அன்று ஆப்பிள் நிறுவனத்தால் ஆப்பிள் மென்பொருள் எழுதும் நிரளாளர்களுக்கான மாநாட்டில் வெளியிடப்பட்டது. ஐஓஎஸ் 9 ஆனது வெளிப்படையாக பயனர் இடைமுகத்தில் தெரியும் மாற்றங்களை விட மென்கல நீடித்த பாவனை போன்ற உள்ளமைந்த செயற்பாடுகளை மேம்படுத்துதலில் கவனத்தைச் செலுத்தியுள்ளது.
வெளி இணைப்புகள்
பகுப்பு:ஐஓஎஸ் இயங்குதளங்கள் பகுப்பு:ஐஓஸ்
இடச்சேரி கோவிந்தன் நாயர்
இடச்சேரி கோவிந்தன் நாயர் ஆங்கிலம்: Edasseri Govindan Nair) ( ഇടശ്ശേരി ഗോവിന്ദൻ നായർ ) (பிறப்பு: 23 டிசம்பர் 1906 - இறப்பு: 16 அக்டோபர் 1974) என்பவர் ஒரு இந்திய கவிஞரும் மலையாள இலக்கியத்தின் நாடக ஆசிரியரும் ஆவார். இடசேரி / எடச்சேரி சாகித்ய அகாதமி விருதையும், கவிதைக்கான கேரள சாகித்ய அகாதமி விருதையும் பெற்றவர். மரணத்திற்குப் பின் வழங்கப்பட்ட ஆசான் ஸ்மாரக கவிதா புரஸ்காரத்தையும் அவர் பெற்றார்.
வாழ்க்கை மற்றும் தொழில்
எனக்கும் ஒரு தாய் இருந்தாள் ஒரு ராஜா என்னை வாங்கியபோது, நான் ஒரு அடிமை, அவளுக்கு ஒரு பரிசு வழங்கினார், ஒரு சில நாணயங்கள் அவள் அதை என்னுடைய அனாதை கயிறுடன் கட்டினாள் என்னுடைய வெற்று இடது கையில் பின்னர், நான் ஒரு போர்வை வாங்கினேன் அவளை குளிரிலிருந்து பாதுகாக்க அடடா! கடைசியாக நான் பரிசுடன் வந்தபோது அவள் நித்திய ஓய்வுக்குச் சென்றிருந்தாள் அடர்த்தியான மண் போர்வையின் மறைவின் கீழ்.
''எம். கிங் பிம்பிசரனின் ஷெப்பர்ட்''இன் பகுதிகள். மொழிபெயர்ப்பு: லீலாவதி.
இடசேரி கோவிந்தன் நாயர் 1906 டிசம்பர் 23 ஆம் தேதி தென்னிந்திய மாநிலமான கேரளாவின் மலப்புறம் மாவட்டத்தில் உள்ள குட்டிப்புரத்தில் பி. கிருஷ்ணா குருப் மற்றும் இடசேரி குஞ்சுகுட்டி அம்மா ஆகியோருக்கு ஒரு ஏழ்மையான குடும்பத்தில் பிறந்தார். 1921 ஆம் ஆண்டில் 15 வயதாக இருந்தபோது அவரது தந்தை இறந்ததால் அவருக்கு முறையான கல்வி கிடைக்கவில்லை. பின்னர் ஆலப்புழாவில் பணிபுரிந்த உறவினரின் உதவியாளராக தனது வாழ்க்கையைத் தொடங்கினார். இருப்பினும், முறையான கல்வியை ஈடுசெய்ய அவர் கடினமான வாசிப்பு, சமஸ்கிருதம், ஆங்கிலம் ஆகியவற்றைக் கற்றுக் கொண்டார். அவர் தனது நண்பர்களிடமிருந்து உதவியைப் பெற்றார் இலக்கியம், விமர்சனம், அறிவியல், வானியல் மற்றும் சோதிடம் பற்றிய விவாதங்களில் தொடர்ந்து ஈடுபட்டார். அவர் கோழிக்கோடு செல்லுமுன் ஆலப்புழையில் 7 ஆண்டுகள் கழித்தார். 1930 இன் ஆரம்பத்தில், அவர் பொன்னானிக்கு குடிபெயர்ந்தார். இந்த நேரத்தில்தான் அவர் 1938 இல் ஜானகி அம்மா என்பவரை மணந்தார். பொன்னானியில் அவர் தனது கற்றல் பணி, வாதங்கள், விவாதங்களையும் தொடர்ந்தார்.
இடசேரி பல்வேறு இலக்கிய மன்றங்களுடனும் கலாச்சார மன்றங்களுடனும் தொடர்புடையவர். கேரள சாகித்ய அகாதமி, கேரள சங்கீத நாடக அகாதமி, சமஸ்த கேரள சாகித்ய பரிசத் ஆகியவற்றின் பொதுக்குழுவில் அமர்ந்த அவர், சாகித்ய பிரவர்தக சாகரண சங்கத்தின் இயக்குநர்கள் குழுவில் உறுப்பினராக இருந்தார். அவர் பல்வேறு காலகட்டங்களில் கேரள சாகித்ய சமிதி, கேந்திர கலா சமிதி ஆகியவற்றிக்கு தலைமை தாங்கினார். மேலும் கிருஷ்ண பணிக்கர் வயன சாலா என்ற உள்ளூர் நூலகத்தை நிறுவுவதில் முக்கிய பங்கு வகித்தார்.
இடசேரியின் படைப்புகளில் 19 புத்தகங்கள், 300க்கும் மேற்பட்ட கவிதைகள் 10 தொகுப்புகளில், 6 நாடகங்களின் புத்தகங்கள், கட்டுரைகளின் தொகுப்பு ஆகியவை அடங்கும். மலையாள கவிதைகளின் காதல் பண்புகளை யதார்த்தவாதமாக மாற்றிய கவிஞர்களில் இவரும் ஒருவர். அவரது கதை பாணி, அவரது கவிதைகளான பூதப்பாட்டு, பானிமுதாக்கம், கல்யாண புதாவா, கருத்த செட்டிச்சிகள், காவிலேபாட்டு போன்றவற்றில் காட்டப்பட்டுள்ளபடி, வலுவான மனிதநேயத்தை பிரதிபலிப்பதாக தெரிவிக்கப்பட்டது.
சொந்த வாழ்க்கை
கோவிந்தன் நாயர் - ஜானகி அம்மா தம்பதியருக்கு பதினொரு குழந்தைகள் இருந்தனர். இருப்பினும் எட்டு பேர் மட்டுமே குழந்தை பருவத்திலேயே தப்பிப்பிழைத்தனர். அவர் 1974 அக்டோபர் 16, அன்று தனது 67 வயதில் இறந்தார்.
விருதுகள்
இடசேரி (மெட்ராஸ் அரசு என்று அழைக்கப்பட்ட) தமிழக அரசிடமிருந்து இரண்டு விருதுகளைப் பெற்றார். முதலாவது அவரது நாடகமான கூட்டுக்ரிசி. மற்றொன்று, அவரது கவிதைத் தொகுப்பான புத்தன் கலவும் அரிவாளும். ஒரு பிடி நெல்லிக்கா என்ற கவிதைத் தொகுப்பிற்காக 1969 ஆம் ஆண்டில் கவிதைக்கான கேரள சாகித்ய அகாதமி விருதைப் பெற்றார். ஒரு வருடம் கழித்து, சாகித்ய அகாதமி 1069 ஆம் ஆண்டிற்கான அவர்களின் வருடாந்திர விருதை காவிலே பட்டு என்ற படைப்பிற்கு வழங்கியது. இது அவரது மற்றொரு திரட்டு ஆகும். அவர் இறந்த ஐந்து ஆண்டுகளுக்குப் பிறகு, அந்தித்திரி என்ற திரட்டிற்காக 1979 ஆம் ஆண்டில் அவருக்கு ஆசான் ஸ்மாரக கவிதா புரஸ்காரம் விருது வழங்கப்பட்டது.
வெளி இணைப்புகள்
பகுப்பு:மலப்புறம் மாவட்ட நபர்கள் பகுப்பு:1974 இறப்புகள் பகுப்பு:மலையாள எழுத்தாளர்கள் பகுப்பு:1906 பிறப்புகள்
அறுகம் குடா
thumb|அறுகம் குடா கடற்கரை அறுகம் குடா (Arugam Bay) இலங்கையின் கிழக்கு மாகாணத்தில் அம்பாறை மாவட்டத்தில் பொத்துவிலில் அமைந்துள்ள ஒரு கடற்கரைப் பிரதேசம். இங்கு அதிக வெளிநாட்டு மற்றும் உள்நாட்டுச் சுற்றுலாப் பயணிகள் வருகை தந்த வண்ணம் உள்ளனர். அறுகம் குடாவில் அலைச்சறுக்கு விளையாட்டில் ஈடுபடுவதற்கு தேவையான சூழ்நிலை காணப்படுவதனால் அதிக சுற்றுலாப் பயணிகளின் மிக விருப்பத்திற்குரிய இடமாக காணப்படுகின்றது. அறுகம் குடா கொழும்பிலிருந்து 317 கிமீ தொலைவில் உள்ளது.
அறுகம் குடாக் கடற்கரையை ஆசியாவின் சிறந்த 10 சுற்றுலா தலங்களில் ஒன்றாக பயண வழிகாட்டி நூலான "த லோன்லி பிளானட்" அறிவித்துள்ளது.
அலைச்சறுக்கு விளையாட்டுச் சாகசங்கள் நிகழ்த்துவதற்குச் சாதகமான அலைகள் அறுகம் குடாக் கடலில் எழுகின்றன. அறுகம் குடா மற்றும் அதனைச் சுற்றியுள்ள கடற்பரப்புகளில் அலைச்சறுக்கு விளையாடுவதற்கு 10 இடங்கள் உள்ளன. ஏப்ரல் முதல் அக்டோபர் வரையிலான மாதங்கள் இங்கு அலைச்சறுக்கு விளையாட்டு செய்ய ஏற்றதாக உள்ளது
மேற்கோள்கள்
பகுப்பு:இலங்கையின் சுற்றுலாத் தலங்கள் பகுப்பு:அம்பாறை மாவட்டத்தில் உள்ள ஊர்களும், நகரங்களும் பகுப்பு:அம்பாறை மாவட்டம்
ஜி. நாராயணசாமி நாயுடு
'''ஜி. நாராயணசாமி நாயுடு' (G. Narayanasamy Naidu'')(பிறப்பு 15 பிப்ரவரி 1904) என்பவர் இந்திய அரசியல்வாதியும் தமிழக சட்டப்பேரவை முன்னாள் உறுப்பினரும் ஆவார். தமிழ்நாடு சட்டமன்ற சபைக்கு 1952ஆம் ஆண்டு ஆடுதுறை சட்டமன்றத் தொகுதியிலிருந்தும் 1957 மற்றும் 1962ஆம் ஆண்டுகளில் நடைபெற்ற சட்டமன்றத் தேர்தலில்களில் மயிலாடுதுறை தொகுதியிலிருந்து தமிழ்நாடு சட்டப் பேரவை உறுப்பினராகத் தேர்ந்தெடுக்கப்பட்டார். இவர் இந்திய தேசிய காங்கிரசு கட்சியினை சேர்ந்தவர்.
மேற்கோள்கள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள் பகுப்பு:1 ஆவது தமிழ்நாடு சட்டமன்ற உறுப்பினர்கள் பகுப்பு:2 ஆவது தமிழ்நாடு சட்டமன்ற உறுப்பினர்கள் பகுப்பு:3 ஆவது தமிழ்நாடு சட்டமன்ற உறுப்பினர்கள் பகுப்பு:இந்திய தேசிய காங்கிரஸ் அரசியல்வாதிகள் பகுப்பு:மயிலாடுதுறை மாவட்ட நபர்கள்
ஆரனூர் முனியனார் கோயில்
ஆரனூர் முனியனார் கோயில் தமிழ்நாட்டில் அரியலூர் மாவட்டம், ஆரனூர் என்னும் ஊரில் அமைந்துள்ள கிராமக் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது.
மாரிஸ் கொன்ட்-வில்லியம்ஸ்
மாரிஸ் கொன்ட்-வில்லியம்ஸ் ( Maurice Conde-Williams, பிறப்பு: சனவரி 16 1885, இறப்பு: நவம்பர் 16 1967), இங்கிலாந்து அணியின் துடுப்பாட்டக்காரர். இவர் எந்தவொரு தேர்வுத் துடுப்பாட்டப் போட்டியிலும் கலந்து கொள்ளவில்லை. இருப்பினும் இரண்டு முதல்தர துடுப்பாட்டப் போட்டிகளில் கலந்து கொண்டுள்ளார். 1913-1923 ஆண்டுகளில், முதல்தர துடுப்பாட்டப் போட்டிகளில் பங்குகொண்டார்.
வெளி இணைப்பு
[hhttp://www.espncricinfo.com/ci/content/player/11270.html மாரிஸ் கொன்ட்-வில்லியம்ஸ்] கிரிக் - இன்ஃபோ விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1885 பிறப்புகள் பகுப்பு:1967 இறப்புகள் பகுப்பு:டெவான் துடுப்பாட்டக்காரர்கள்
சுல்தான் அப்துல் அலிம் வானூர்தி நிலையம்
சுல்தான் அப்துல் அலிம் வானூர்தி நிலையம் அல்லது அலோர் ஸ்டார் வானூர்தி நிலையம் ; (ஆங்கிலம்: Sultan Abdul Halim Airport அல்லது Alor Setar Airport; மலாய்: Lapangan Terbang Sultan Abdul Halim) என்பது மலேசியா, கெடா மாநிலத்தில் அலோர் ஸ்டார் மாநகரில் அமைந்துள்ள வானூர்தி நிலையம் ஆகும்.
பொது
பெர்லிஸ் மாநிலத்தைப் பொறுத்த வரையில் அதன் சிறிய புவியியல் அளவு காரணமாக, ஒட்டுமொத்தப் பெர்லிஸ் மாநிலத்திற்கும் சேவை செய்கிறது. இந்த நிலையம் தீபகற்ப மலேசியாவின் மிக வடக்கே இருப்பதால் சில குறைபாடுகளும் இருக்கவே செய்கின்றன.
வடக்கு மலாயாவிற்கான விமானங்கள், குறிப்பாக கிழக்கு மலேசியாவின் சபா, சரவாக் மாநிலங்களில் இருந்து வரும் விமானங்கள் பினாங்கு பன்னாட்டு வானூர்தி நிலையத்தை பிரதான நுழைவாயிலாகப் பயன்படுத்துகின்றன.
வரலாறு
இந்த வானூர்தி நிலையம் 1929-ஆம் ஆண்டில் கட்டப்பட்டது. தீபகற்ப மலேசியாவில் தைப்பிங் வானூர்தி நிலையத்திற்கு (Taiping Airport) அடுத்து 2-ஆவது பழமையான வானூர்தி நிலையமாகும்.
2019-ஆம் ஆண்டில், இந்த வானூர்தி நிலையம் 42,264 வானூர்தி இயக்கங்களுடன் (aircraft movements) 919,875 பயணிகளைக் கையாண்டது.
அரச மலேசிய விமானப்படை
கெடா மாநிலத்தின் 27-ஆவது ஆட்சியாளரான தற்போதைய கெடா சுல்தானின் பெயரால் இந்த விமான நிலையத்திற்குப் பெயரிடப்பட்டது.
அரச மலேசிய விமானப்படை தளத்தின் பயிற்சிப் பிரிவு (Royal Malaysian Air Force Base) இங்குதான் உள்ளது. அரச மலேசிய விமானப்படையின் விமானிகளுக்கு இங்குதான் பயிற்சி அளிக்கப்படுகிறது.
மேலும் காண்க
பகுப்பு:கெடா பகுப்பு:மலேசிய வானூர்தி நிலையங்கள்
மருதனப்பள்ளி ஊராட்சி
மருதனப்பள்ளி ஊராட்சி (Marudhanapalli Gram Panchayat), தமிழ்நாட்டின் கிருஷ்ணகிரி மாவட்டத்தில் உள்ள தளி வட்டாரத்தில் அமைந்துள்ளது. இந்த ஊராட்சி, தளி சட்டமன்றத் தொகுதிக்கும் கிருஷ்ணகிரி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3237 ஆகும். இவர்களில் பெண்கள் 1574 பேரும் ஆண்கள் 1663 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:தளி ஊராட்சி ஒன்றிய ஊராட்சிகள் பகுப்பு:த. இ. க. ஊராட்சித் திட்டம்
அன்னம்
அன்னம் (Swan) என்பது "அனாடிடே" குடும்பத்தைச்சேர்ந்த ஒரு பறவையாகும். இவற்றில் 6-7 வகையானவை உண்டு. அவை "அனாசெரினே" எனும் துணைக்குடும்பத்தைச் சேர்ந்தவை. எனினும் அவை வழமையான அன்னங்களிலிருந்து வேறுபட்டவை. இவை முட்டையிட்டு குஞ்சு பொரிப்பதன் மூலம் இனம்பெருக்குகின்றன. இவை 3 தொடக்கம் 8 வரை முட்டையிடுகின்றன. இவை தனது குறித்த ஜோடியுடனேயே வாழ்க்கை நடத்தும். சில வேளைகளில் ஜோடிகள் பிரிவதும் உண்டு.
thumb|250px|right|அன்னம்
இவை பொதுவாக குளிரான நாடுகளிலேயே அமைதியான நீர் ஏரிகளில் வாழ்கின்றன. இவை அருகிவரும் அழகிய பறவையினமாகும். இலங்கை இந்தியா போன்ற வெப்ப வலய நாடுகளில் இவை அருகியிருப்பினும் ஏனைய சில ரோப்பிய நாடுகளில் இன்னும் வாழ்கின்றன.
இலக்கியங்களில் அன்னம்
சங்க இலக்கியச் சான்றுகளின்படி நோக்கினால் அன்னம் நீரிலும் நிலத்திலும் வாழ்ந்த ஒரு பறவை.
வெளியிணைப்புகள்
பகுப்பு:அன்னம்
மெத்தில் முப்புளோரோமெத்தேன்சல்போனேட்டு
மெத்தில் முப்புளோரோமெத்தேன்சல்போனேட்டு (Methyl trifluoromethanesulfonate) C2H3F3O3S என்ற வேதி வாய்ப்பாடு கொண்ட ஒரு கரிமச் சேர்மம் ஆகும். நிறமற்ற நீர்மமான இச்சேர்மம் வேதியியலில் ஒரு மெத்திலேற்றும் முகவராகச் செயல்படுகிறது. அதிக சக்தி வாய்ந்தது என்றும் அதிக அபாயம் கொண்டது என்றும் இம்மெத்திலேற்றும் முகவர் கருதப்படுகிறது
வினை
தண்ணீருடன் சேரும் போது இச்சேர்மம் தீவிரமான நீராற்பகுப்புக்கு உட்படுகிறது.
(CH3)3O+ > CF3SO2OCH3 ≈ FSO2OCH3 > (CH3)2SO4 > CH3I(CH3)3O+ > CF3SO2OCH3 ≈ FSO2OCH3 > (CH3)2SO4 > CH3I என்பது மெத்திலேற்றும் முகவர்கள் தொடர்பான ஒரு தரவரிசையாகும். காரத்தன்மை குறைந்த வேதி வினைக்குழுக்களான ஆல்டிகைடுகள், அமைடுகள், நைட்ரைல்கள் போன்றனவற்றை மட்டும் இச்சேர்மம் ஆல்கைலேற்றம் செய்கிறது. பென்சீன் அல்லது பெரிய மூலக்கூறுகளான இரண்டாம் நிலை, மூன்றாம் நிலை பியூட்டைல் பிரிடின்களை இது மெத்திலேற்றம் செய்வதில்லை
மேற்கோள்கள்
பகுப்பு:மெத்திலேற்றும் முகவர்கள்
நொபிலியம்
நொபிலியம் (Nobelium) என்பது ஒரு வேதியியல் தனிமம் ஆகும். இதன் குறியீடு No, அணுவெண் 102. 1957 இல் கண்டுபிடிக்கப்பட்டது. இத்தனிமம் இயற்கையாக இருக்கும் தனிமம் அன்று.
வெளியிணைப்புகள்
பகுப்பு:தனிமங்கள் பகுப்பு:ஆக்டினைடுகள்
காராசாய்-செர்கெஸ்ஸியா
காராசாய் செர்கெஸ்சியா குடியரசு (Karachay-Cherkessia Карача́ево-Черке́сская Респу́блика) உருசியக் கூட்டமைப்பின் தன்னாட்சி பெற்ற 14 உட்குடியரசுகளுள் ஒன்றாகும். இது தென் ஐரோப்பிய உரசியாவில் உள்ளது.
காராசாய்-செர்கெஸ்சியா சுற்றிலும் நிலத்தால் சூழப்பட்ட குடியரசு ஆகும்,  பெரும்பாலும் மலைப்பாங்கான பகுதிகளை உள்ளடக்கியது. குடியரசில் பல்வேறுபட்ட இனக் குழுக்கள் உள்ளன, இந்த அரசில் ஐந்து அதிகாரப்பூர்வ மொழிகள் அங்கீகரிக்கப்பட்டுள்ளது. 2010 இல் மக்கட்தொகை அரை மில்லியனுக்கும் குறைவு.
வரலாறு
கராசே-செர்கீஸ் தன்னாட்சிப் பகுதி சோவியத் ஒன்றியத்தின் ஆரம்ப ஆண்டுகளில் அதாவது, 1922, சனவரி 12 அன்று உருவாக்கப்பட்டது. பின்னர் அதை பிரிந்தது கராசே தன்னாட்சிப் பகுதி மற்றும் செர்கீஸ் தேசிய பிராந்தியம் என 30 ஏப்ரல் 1928 அன்று உருவாக்கப்பட்டது. தன்னாட்சிப் பகுதியாக 26 ஏப்ரல் 1926 அன்று நிலை உயர்த்தப்பட்டது.
நிக் காம்ப்டன்
நிக் காம்ப்டன்|thumb|right நிக் காம்ப்டன்  (Nick Compton , பிறப்பு: சூன் 26 1983), இங்கிலாந்து அணியின் துடுப்பாட்டக்காரர். இவர் 16 தேர்வுத் துடுப்பாட்டப் போட்டிகளில் விளையாடி 775 ஓட்டங்களை எடுத்துள்ளார். அதில் அதிகபட்சமாக 117 ஓட்டங்களை எடுத்துள்ளார். 194 முதல் தரத் துடுப்பாட்டப் போட்டிகளில் விளையாடியுள்ள இவர் 12,168 ஓட்டங்களை எடுத்துள்ளர். அதில் அதிகப்ட்சமாக இறுதிவரை ஆட்டமிழக்காமல் 254* ஓட்டங்களை எடுத்துள்ளார். இவர் இங்கிலாந்துத் துடுப்பாட்ட அணிக்காக எந்த ஒருநாள் பன்னாட்டுத் துடுப்பாட்டப் போட்டிகளிலும் விளையாடவில்லை.
காராசாய்-செர்கெஸ்ஸியா
இனக் குழுக்கள்
2010 கணக்கெடுப்பின்படி, குடியரசின் மக்கட்தொகையில் 41% வரை கராச்சிய மக்களும்,  32% ரஷ்ய இனத்தினரும், செர்கீசியர்கள், மற்றும் அபாசின்கள்  ஆகிய இனத்தினர் கூட்டாக 20% உள்ளனர்.
நிக் காம்ப்டன்
ஒரு வலது கை துவக்க மட்டையாளர்  மற்றும் இவ்வப்போது வலது கை எதிர்ச் சுழல் பந்து வீச்சாளரான இவர் 2001 இல் மிடில்செக்ஸிற்காக பட்டியல் அ போட்டிகளில் அறிமுகமானார் மற்றும் மூன்று ஆண்டுகளுக்குப் பிறகு தனது முதல் தரத் துடுப்பாட்டப் போட்டிகளில் இவர் அறிமுகமானார். 2010 ஆம் ஆண்டில் சோமர்செட் அணிக்காக விளையாடினார். 2012 இல் இந்தியாவுக்கு எதிராக இங்கிலாந்து தேர்வுத் துடுப்பாட்டப் போட்டியில் இவர் அறிமுகமானார்.
காராசாய்-செர்கெஸ்ஸியா
மதம்
2012 ஆண்டைய அதிகாரப்பூர்வ கணக்கெடுப்புபடி, இப்பிராந்திய மக்கள் தொகையில் 48% மக்கள் முஸ்லீம்கள், 13.6% உருசிய மரபுவழித் திருச்சபை (கிருத்துவம்), 12%  ஒருவகை நாட்டுப்புற சமயத்தவர்கள், 2%  பொதுவாக இருக்கும் கிருத்துவர், 1% கிழக்கு மரபுவழி திருச்சபை கிருத்துவர், 12% ஆண்மீக நாட்டம் அற்றவர்கள்,  7%  நாத்திகர் , மேலும் 4.4% உள்ள மக்கள் மற்ற மதத்தினராகவோ அல்லது  கேள்விக்கு பதில் தராதவர்கள் ஆவர்.
நிக் காம்ப்டன்
ஏப்ரல் 2013 இல், விஸ்டன் கிரிக்கெட் வீரர்களின் நாட்குறிப்பானது இந்த ஆண்டின் ஐந்து விஸ்டன் துடுப்பாட்ட வீரர்களில் ஒருவராக காம்ப்டனை பெயரிட்டது. இவர் 2013 சீசனில் வொர்செஸ்டர்ஷைர் துடுப்பாட்ட அணிக்காக விளையாடினார்
ஆரம்பகால மற்றும் சொந்த வாழ்க்கை
காம்ப்டன் தென் ஆப்ரிக்காவின் டர்பனில் பிறந்து வளர்ந்தார். இவரின் தந்தை ரிச்சட் கொம்டன் முன்னாள் முதல் தரத் துடுப்பாட்ட வீரர் ஆவார். இவரி தாய் ஜிம்பாப்வே பொது உறவுகள் மற்றும் இதழியல் பின்னணியினைக் கொண்ட கிலினஸ் ஆவார் காம்ப்டன் சிறுவயதிலிருந்தே துடுப்பட்டத்தில் அதீத ஆர்வம் கொண்டவராக இருந்தார்.இவர் இங்கிலாந்து துடுப்பாட்ட வீரர் மற்றும் ஆர்செனல் கால்பந்து வீரர் டெனிஸ் காம்ப்டனின் பேஇவ  மற்றும் சக அர்செனல் கால்பந்து வீரர் லெஸ்லி காம்ப்டனின் பெரிய மருமகன்  ஆவார்.
காம்ப்டனின் தந்தை ரிச்சர்ட் மற்றும் மாமா பேட்ரிக் இருவரும் தென்னாப்பிரிக்காவில் நடாலுக்காக முதல் தர துடுப்பாட்டம் விளையாடினர். காம்ப்டன் தனது பதின்பருவத்தில் இங்கிலாந்திற்கு குடிபெயர்ந்தார் மற்றும் விளையாட்டு உதவித்தொகை திட்டத்தில் ஹாரோ பள்ளியில் பயின்றார், அங்கு இவருக்கு டேவிட் எல்லேரே வழிகாட்டினார். பள்ளித் துடுப்பாட்ட அணியின் தலைவராக இருந்தார்.
பின்னர் 18 ஆவது வயதில், காம்ப்டன் இசிபி எனப்படும் இங்கிலாந்து மற்றும் வேல்ஸ் துடுப்பாட்ட அணிகளின் சார்பாக 19 வயதிற்குட்பட்ட வெஸ்ட் இண்டீஸ் பள்ளிக்கள் அணிக்கு எதிராக விளாஇயாடிய போது மூன்று போட்டிகளில் தொடக்க ஆட்டக்காரராகக் களம் இறங்கிய இவர் ஒரு போட்டியில் 74 ஓட்டங்கள் எடுத்தார். ஒரு மாதத்திற்குப் பிறகு, அதே சுற்றுப்பயணத்தின் போது இவர் 18 வயதிற்குட்பட்ட இங்கிலாந்து அணியைப் பிரதிநிதித்துவப்படுத்தினார், இந்த சந்தர்ப்பத்தில் மூன்றாம் வீரராகக் கள்ம் இறங்கிய இவர் 42 ஓட்டங்களை அடித்தார்.
காம்ப்டன் டர்ஹாம் பல்கலைக்கழகத்தில் சமூக அறிவியல் பட்டத்தைப் பயின்றார். ஹாட்ஃபீல்ட் கல்லூரியில் பின்னர் இவர் பயின்றார். இருப்பினும், ஒரு தொடர்ச்சியான இடுப்பு பிரச்சனை ஏற்பட்டதனால் அது இறுதியில் அறுவை சிகிச்சைக்கு வழிவகுத்தது.பின்னர் அது துடுப்பாட்டத்தில் இருந்து ஓய்வு பெற வழிவகுத்தது.
வெளி இணைப்பு
நிக் காம்ப்டன் - கிரிக்கட் ஆக்கைவில் இருந்து விளையாட்டுவீரர் விபரக்குறிப்பு. கடைசியாகப் பார்க்கப்பட்ட திகதி அக்டோபர் 27 2011.
பகுப்பு:இங்கிலாந்துத் துடுப்பாட்டக்காரர்கள் பகுப்பு:1983 பிறப்புகள் பகுப்பு:மெரில்பன் துடுப்பாட்ட சங்கத் துடுப்பாட்டக்காரர்கள் பகுப்பு:மிடில்செக்ஸ் துடுப்பாட்டக்காரர்கள் பகுப்பு:வாழும் நபர்கள் பகுப்பு:விசுடென் துடுப்பாட்டக்காரர்கள் பகுப்பு:சாமர்செட் துடுப்பாட்டக்காரர்கள்
இலாரென்சியம்
இலாரென்சியம் (Lawrencium, உலொரென்சியம்) என்பது ஒரு செயற்கைத் தனிமம் ஆகும். இதன் குறியீடு Lr (முன்னர் Lw), அணு எண் 103. பல செயற்கைக் கதிரியக்கத் தனிமங்களைக் கண்டுபிடிக்க உதவிய சுழற்சியலைவியைக் கண்டுபிடித்த எர்னஸ்ட் லாரன்சு என்பவரின் நினைவாக இத்தனிமத்திற்கு 'இலாரென்சியம்' எனப் பெயரிடப்பட்டது. கதிரியக்க உலோகமான இலாரென்சியம் யுரேனியப் பின் தனிமங்களில் பதினோராவதும், ஆக்டினைடு தொடரின் கடைசித் தனிமமும் ஆகும். 100 இற்கும் மேலான அணுவெண்களைக் கொண்ட அனைத்துத் தனிமங்களைப் போன்றே, இலாரென்சியமும் துகள் முடுக்கிகளில் இலேசான தனிமங்களை மின்னூட்டத் துகள்களுடன் மோத வைப்பதன் மூலம் பெறப்படுகின்றது. இதுவரையில் இலாரென்சியத்தின் பதின்மூன்று ஓரிடத்தான்கள் அறியப்பட்டுள்ளன; இவற்றில் மிகவும் நிலையான ஓரிடத்தான் 266Lr ஆகும், இதன் அரைவாழ்வுக் காலம் 11 மணித்தியாலங்கள் ஆகும். ஆனாலும், குறைந்த காலம் வாழக்கூடிய 260Lr (அரைவாழ்வு 2.7 நிமிடங்கள்) பெருமளவில் உற்பத்தி செய்யக்கூடியதனால், இது வேதியியலில் பரந்த அளவில் பயன்படுத்தப்படுகிறது.
இலாரென்சியம் தனிம அட்டவணையில் இலூட்டீசியத்தின் பாரமான அமைப்புக்கு ஏற்ப செயல்படுவது வேதியியல் பரிசோதனைகள் மூலம் உறுதிப்படுத்தப்பட்டுள்ளது. அத்துடன் இது மூவிணைதிறன் கொண்ட தனிமம் ஆகும். இதனால், இது தாண்டல் உலோகங்களின் 7-வது அட்டவணையின் முதலாவதாக வகைப்படுத்தப்பட்டுள்ளது. இருப்பினும், இதன் எதிர்மின்னி அமைப்பு தனிம அட்டவணையில் அதன் நிலைக்கு முரண்பாடாக உள்ளது, அதனை ஒத்த இலூட்டீசியத்தின் s2d உள்ளமைவுக்குப் பதிலாக s2p உள்ளமைவைக் கொண்டுள்ளது. இதன் பொருள் இலாரன்சியம் தனிம அட்டவணையில் அதன் நிலைக்கு எதிர்பார்த்ததை விட அதிக நிலையற்ற தன்மையைக் கொண்டுள்ளதாகக் கருதலாம், அத்துடன் ஈயத்துடன் ஒப்பிடக்கூடிய நிலையற்ற தன்மையைக் கொண்டிருக்கலாம்.